smcproject/ml-wiki-sentences huggingface dataset:
കുർദിസ്ഥാൻ പ്രവിശ്യ , ഹമദാൻ പ്രവിശ്യ , ലോറെസ്താൻ പ്രവിശ്യ , ഇലാം പ്രവിശ്യ എന്നിവയുമായി ഇത് അതിർത്തി പങ്കിടുന്നു.
ഇറാഖി ഗവർണറേറ്റുകളായ ഹലാബ്ജ , സുലൈമാനിയ, ദിയാല എന്നിവയുമായും ഇത് അതിർത്തി പങ്കിടുന്നു.
കെർമാൻഷാ പ്രവിശ്യയിലെ പ്രധാന നഗരങ്ങളും പട്ടണങ്ങളും കെർമാൻഷാ , എസ്ലമാബാദ്-ഇ ഗാർബ് , പാവേഹ് , ഹർസിൻ , കംഗവർ , സോൻകോർ , ജവൻറൂഡ് , റാവൻസർ , ഗിലാൻ-ഇ ഗാർബ് , സാഹ്നെ , ഖ്വസർ-ഇ ഷിറിൻ , സർപോൾ-ഇ സഹാബ് എന്നിവയാണ്.
പ്രവിശ്യയ്ക്ക് സമ്പന്നമായ ഒരു പാലിയോലിത്തിക്ക് പൈതൃകമുണ്ട്.
പാലിയോലിത്തിക്ക് അവശിഷ്ടങ്ങളുള്ള നിരവധി ഗുഹകൾ അവിടെ സർവേ നടത്തുകയോ കുഴിച്ചെടുക്കുകയോ ചെയ്തിട്ടുണ്ട്.
ഈ ഗുഹകളിൽ ചിലത് ബിസെറ്റൂണിലും കെർമാൻഷായുടെ വടക്കുഭാഗത്തുമാണ് സ്ഥിതി ചെയ്യുന്നത്.
ഇറാനിലെ നിയാണ്ടർത്തൽ മനുഷ്യന്റെ ഭൗതികാവശിഷ്ടങ്ങൾ ആദ്യമായി കണ്ടെത്തിയത് ബിസിറ്റൂൺ ഗുഹയിൽ നിന്നാണ്.
ദോ-അഷ്‌കാഫ്റ്റ് ഗുഹ, കോബെഹ്, വാർവാസി, മാർ താരിക് എന്നിവ ഈ പ്രദേശത്തെ മധ്യ പാലിയോലിത്തിക്ക് സൈറ്റുകളിൽ ചിലതാണ്.
കെർമാൻഷായിൽ നിരവധി നിയോലിത്തിക്ക് സൈറ്റുകളും ഉണ്ട്.
അവയിൽ ഏറ്റവും പ്രശസ്തമായത് ഗഞ്ച് ദാരെ, സരാബ്, ഏഷ്യാബ് എന്നിവയാണ്.
ഗഞ്ച് ദാരെയിൽ, ആടിനെ വളർത്തിയതിൻറെ ആദ്കാല തെളിവുകൾ രേഖപ്പെടുത്തിയിട്ടുണ്ട്.
2009 മെയ് മാസത്തിൽ, ഹമേദാൻ സർവകലാശാലയും UCL-ഉം ചേർന്ന് നടത്തിയ ഗവേഷണത്തെ അടിസ്ഥാനമാക്കി, ഇറാന്റെ സാംസ്കാരിക പൈതൃക, ടൂറിസം ഓർഗനൈസേഷന്റെ പുരാവസ്തു ഗവേഷണ വിഭാഗത്തിൻറെ തലവൻ, 9800 B.C. മുതലുള്ള പശ്ചിമേഷ്യൻ പ്രദേശങ്ങളിലെ ഏറ്റവും പഴക്കമുള്ള ചരിത്രാതീത ഗ്രാമം കെർമാൻഷായുടെ പടിഞ്ഞാറ് ഭാഗത്ത് സ്ഥിതി ചെയ്യുന്ന സാഹ്നെയിൽ കണ്ടെത്തിയതായി പ്രഖ്യാപിച്ചു.
കെർമാൻഷായിൽ കണ്ടെത്തിയ പുരാതന സ്മാരകങ്ങൾ അക്കീമെനിഡ് , സസാനിഡ് എന്നീ രണ്ട് മഹത്തായ കാലഘട്ടങ്ങളെ പ്രതിനിധീകരിക്കുന്നു.
പുരാണേതിഹാസത്തിലെ പിഷ്ദാദിയൻ രാജാക്കന്മാർ നഗരം സ്ഥാപിച്ചതായി വിവരിക്കപ്പെടുമ്പോൾത്തന്നെ തഹ്മോറസ് ദിവ്ബാന്ദ് ഇത് നിർമ്മിച്ചതായും വിവരിക്കപ്പെടുന്നു.
CE നാലാം നൂറ്റാണ്ടിൽ സസ്സാനിഡ് രാജവംശത്തിലെ ബഹ്‌റാം നാലാമനാണ് ഈ നിർമ്മാണം നടത്തിയതെന്നാണ് മറ്റൊരു വിവരണം.
മുമ്പ് ഒരു ദ്വിതീയ രാജകീയ വസതിയിയുടെ സ്ഥലമായി തരംതാഴ്ത്തപ്പെട്ടിരുന്ന കെർമൻഷാ സസ്സാനിഡുകളിലെ ഹോർമിസ്ദ് IV,  ഖോസ്രു I എന്നിവരുടെ ഭരണകാലത്ത് അഭിവൃദ്ധിയുടെ ഉന്നതിയിലെത്തി.
അറബികളുടെ അധിനിവേശങ്ങളിൽ നഗരത്തിന് വലിയ നാശനഷ്ടങ്ങൾ സംഭവിച്ചുവെങ്കിലും പിന്നീട് സഫാവിദ് കാലഘട്ടത്തിൽ വലിയ പുരോഗതി കൈവരിക്കാനായി.
അഫ്ഗാൻ ആക്രമണത്തിനും ഇസ്ഫഹാന്റെ പതനത്തിനുമൊപ്പം ഓട്ടോമൻ അധിനിവേശത്തോടെ കെർമാൻഷാ ഏതാണ്ട് പൂർണ്ണമായും നശിപ്പിക്കപ്പെട്ടു.
ഇറാൻ-ഇറാഖ് യുദ്ധസമയത്ത് പ്രവിശ്യയിൽ കനത്ത പോരാട്ടം നടന്നു.
മിക്ക പട്ടണങ്ങൾക്കും നഗരങ്ങൾക്കും സാരമായ കേടുപാടുകൾ സംഭവിക്കുകയും സാർ-ഇ പോൾ-ഇ-സാഹബ്, ഖ്വസർ-ഇ-ഷിറിൻ എന്നിവ പോലെ ചില പട്ടണങ്ങൾ പൂർണ്ണമായും നശിക്കുകയും ചെയ്തു.
അവലംബം ↑ Selected Findings of National Population and Housing Census 2017 ↑ ↑ {{ cite journal }} : Cite journal requires | journal= ( help ) ↑ ↑ ↑ ↑ Provinces of Iran ↑ ↑ ↑ ↑ https://www.iraniantours.com/province/kermanshah-province/ ↑ ↑ ↑
കേന്ദ്ര സാഹിത്യ അക്കാദമി അവാർഡ്‌ നേടിയ മലയാളികളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/Sahitya_Akademi_Award_to_Malayalam_Writers കേന്ദ്ര സാഹിത്യ അക്കാദമി അവാർഡ്‌
കേന്ദ്ര സാഹിത്യ അക്കാദമി അവാർഡ് നേടിയ മലയാളസാഹിത്യകാരന്മാരും കൃതികളും പേര്‌ കൃതി വർഷം ആർ. നാരായണപണിക്കർ ഭാഷാസാഹിത്യചരിത്രം 1955 ഐ.സി. ചാക്കോ പാണിനീയപ്രദ്യോതം 1956 തകഴി ശിവശങ്കരപ്പിള്ള ചെമ്മീൻ 1957 കെ.പി. കേശവമേനോൻ കഴിഞ്ഞകാലം 1958 പി.സി. കുട്ടികൃഷ്ണൻ സുന്ദരികളും സുന്ദരന്മാരും 1960 ജി. ശങ്കരക്കുറുപ്പ് വിശ്വദർശനം 1963 പി. കേശവദേവ് അയൽക്കാർ 1964 എൻ. ബാലാമണിയമ്മ മുത്തശ്ശി 1965 കുട്ടികൃഷ്ണമാരാർ കല ജീവിതംതന്നെ 1966 പി. കുഞ്ഞിരാമൻ നായർ താമരത്തോണി 1967 ഇടശ്ശേരി ഗോവിന്ദൻ നായർ കാവിലെ പാട്ട് 1969 എം.ടി. വാസുദേവൻ നായർ കാലം 1971 വൈലോപ്പിള്ളി ശ്രീധരമേനോൻ വിട 1971 എസ്.കെ. പൊറ്റെക്കാട്ട് ഒരു ദേശത്തിന്റെ കഥ 1972 അക്കിത്തം അച്യുതൻനമ്പൂതിരി ബലിദർശനം 1973 വെണ്ണിക്കുളം ഗോപാലക്കുറുപ്പ് കാമസുരഭി 1974 ഒ.എൻ.വി. കുറുപ്പ് അക്ഷരം 1975 ചെറുകാട് ജീവിതപ്പാത 1976 ലളിതാംബിക അന്തർജ്ജനം അഗ്നിസാക്ഷി 1977 എൻ.വി. കൃഷ്ണവാരിയർ വള്ളത്തോളിന്റെ കാവ്യശില്പം 1979 ഡോ. പുനത്തിൽ കുഞ്ഞബ്ദുള്ള സ്മാരകശിലകൾ 1980 വിലാസിനി അവകാശികൾ 1981 വി.കെ.എൻ പയ്യൻകഥകൾ 1982 എസ്. ഗുപ്തൻ നായർ തെരഞ്ഞെടുത്ത പ്രബന്ധങ്ങൾ 1983 കെ. അയ്യപ്പപ്പണിക്കർ അയ്യപ്പപ്പണിക്കരുടെ കവിതകൾ 1984 സുകുമാർ അഴീക്കോട് തത്ത്വമസി 1985 മാധവിക്കുട്ടി തെരഞ്ഞെടുത്ത കവിതകൾ (ഇംഗ്ലീഷ്) 1985 എം. ലീലാവതി കവിതാധ്വനി 1986 എൻ. കൃഷ്ണപിള്ള പ്രതിപാത്രം ഭാഷണഭേദം 1987 സി. രാധാകൃഷ്ണൻ സ്പന്ദമാപിനികളെ നന്ദി 1988 ഒളപ്പമണ്ണ നിഴലാന 1989 ഒ.വി. വിജയൻ ഗുരുസാഗരം 1990 എം.പി. ശങ്കുണ്ണി നായർ ഛത്രവും ചാമരവും 1991 എം. മുകുന്ദൻ ദൈവത്തിന്റെ വികൃതികൾ 1992 എൻ.പി. മുഹമ്മദ് ദൈവത്തിന്റെ കണ്ണ് 1993 വിഷ്ണുനാരായണൻ നമ്പൂതിരി ഉജ്ജയിനിയിലെ രാപ്പകലുകൾ 1994 തിക്കോടിയൻ അരങ്ങു കാണാത്ത നടൻ 1995 ടി. പത്മനാഭൻ ഗൌരി 1996 ആനന്ദ് ഗോവർധന്റെ യാത്രകൾ 1997 കോവിലൻ തട്ടകം 1998 സി.വി. ശ്രീരാമൻ ശ്രീരാമന്റെ കഥകൾ 1999 ആർ. രാമചന്ദ്രൻ ആർ രാമചന്ദ്രന്റെ കവിതകൾ 2000 ആറ്റൂർ രവിവർമ്മ ആറ്റൂർ രവിവർമ്മയുടെ ‍കവിതകൾ 2001 കെ.ജി. ശങ്കരപ്പിള്ള കെ.ജി. ശങ്കരപ്പിള്ളയുടെ ‍കവിതകൾ 2002 സാറാ ജോസഫ് ആലാഹയുടെ പെൺ‌മക്കൾ 2003 സക്കറിയ സക്കറിയയുടെ കഥകൾ 2004 കാക്കനാടൻ ജാപ്പാണം പുകയില 2005 എം. സുകുമാരൻ ചുവന്ന ചിഹ്നങ്ങൾ 2006 എ. സേതുമാധവൻ അടയാളങ്ങൾ 2007 കെ.പി. അപ്പൻ മധുരം നിന്റെ ജീവിതം 2008 യു.എ. ഖാദർ‍‍ തൃക്കോട്ടൂർ പെരുമ 2009 എം.പി. വീരേന്ദ്രകുമാർ ഹൈമവതഭൂവിൽ 2010 എം.കെ. സാനു ബഷീർ: ഏകാന്തവീഥിയിലെ അവധൂതൻ 2011 സച്ചിദാനന്ദൻ മറന്നു വച്ച വസ്തുക്കൾ 2012 എം.എൻ. പാലൂർ കഥയില്ലാത്തവന്റെ കഥ 2013 സുഭാഷ് ചന്ദ്രൻ മനുഷ്യന് ഒരു ആമുഖം 2014 കെ.ആർ. മീര ആരാച്ചാർ 2015 പ്രഭാവർമ ശ്യാമമാധവം 2016 കെ.പി. രാമനുണ്ണി ദൈവത്തിൻെറ പുസ്തകം 2017 , എസ്. രമേശൻ നായർ ഗുരുപൗർണ്ണമി 2018 കുറിപ്പുകൾ
1959 , 61 , 62 , 68 വർഷങ്ങളിൽ മലയാളത്തിന് അവാർഡുണ്ടായിരുന്നില്ല.
കേരള അഡ്മിനിസ്ട്രേറ്റീവ് സർവ്വീസ് ഇംഗ്ലീഷ് വിലാസം https://ml.wikipedia.org/wiki/Kerala_Administrative_Service
2018-ൽ ആരംഭിച്ച കേരള സർക്കാരിന്റെ അഡ്മിനിസ്ട്രേറ്റീവ് കേഡറാണ് കേരള അഡ്മിനിസ്ട്രേറ്റീവ് സർവീസ് (കെഎഎസ്).
ഇതിലേക്ക് ഉദ്യോഗാർത്ഥികളെ റിക്രൂട്ട് ചെയ്യുന്നതിനായി കേരള പബ്ലിക് സർവീസ് കമ്മീഷൻ പരീക്ഷകൾ നടത്തുന്നു.
രണ്ട് ഘട്ടങ്ങളുള്ള പരീക്ഷയിലൂടെയാണ് തിരഞ്ഞെടുപ്പ്, അതിനു ശേഷം 18 മാസത്തെ പരിശീലനവും ഉണ്ട്.
സംസ്ഥാന സെക്രട്ടേറിയറ്റിലെ അണ്ടർ സെക്രട്ടറി റാങ്കിന് തുല്യമാണ് കെഎഎസിലെ ആദ്യ നിയമനത്തിന്റെ റാങ്ക്.
തുടക്കത്തിൽ, 29 സർക്കാർ വകുപ്പുകളിലെ രണ്ടാമത്തെ ഗസറ്റഡ് തസ്തികകൾ കെഎഎസിനായി സംവരണം ചെയ്തിരുന്നു.
ഐഎഎസിനുള്ള ഫീഡർ വിഭാഗമായി കണക്കാക്കുന്ന കെഎഎസിലെ ഉദ്യോഗസ്ഥർക്ക് 10 വർഷത്തെ സർവീസ് പൂർത്തിയാക്കി കഴിവ് തെളിയിച്ചാൽ ഐഎഎസ് കേഡറിൽ പ്രവേശിക്കാം.
കേരള സംസ്ഥാന രൂപീകരണം മുതൽ ഭരണപരിഷ്കാര കമ്മീഷനുകൾ കേരള അഡ്മിനിസ്‌ട്രേറ്റീവ് സർവീസ് രൂപീകരിക്കാൻ നിർദ്ദേശിക്കുന്നു.
2016 ലെ കേരള നിയമസഭാ തെരഞ്ഞെടുപ്പിലെ എൽഡിഎഫ് പ്രകടനപത്രികയിലെ ഏറ്റവും പ്രധാനപ്പെട്ട വാഗ്ദാനങ്ങളിലൊന്നായിരുന്നു കെഎഎസ്.
തുടർന്ന് വന്ന അടുത്ത എൽഡിഎഫ് സർക്കാരാണ് ഇത് നടപ്പാക്കുന്നത്.
2018 ജനുവരി 1 മുതൽ കെഎഎസ് നിലവിൽ വന്നു.
ഒന്നാം പിണറായി സർക്കാരിന്റെ പ്രധാന നേട്ടങ്ങളിലൊന്നായി ഇത് കണക്കാക്കപ്പെടുന്നു.
ഭരണം കൂടുതൽ കാര്യക്ഷമമാക്കുന്നതിന് ആധുനിക സാങ്കേതിക വിദ്യയുടെ സാധ്യതകൾ പ്രയോജനപ്പെടുത്തുന്നതിന് പുതിയ തലമുറയിലെ ഉദ്യോഗസ്ഥരെ സൃഷ്ടിക്കുക എന്നതാണ് കേരള അഡ്മിനിസ്‌ട്രേറ്റീവ് സർവീസിന്റെ പ്രഖ്യാപിത ലക്ഷ്യം.
കർശനമായ രണ്ട് ഘട്ട പരീക്ഷയിലൂടെ കഴിവുള്ള ഉദ്യോഗാർത്ഥികളെ കണ്ടെത്തി റിക്രൂട്ട് ചെയ്തുകൊണ്ട് സർക്കാർ സർവീസിലെ മിഡിൽ ലെവൽ മാനേജ്‌മെന്റിന്റെ കാര്യക്ഷമത മെച്ചപ്പെടുത്താനാണ് സർക്കാർ ലക്ഷ്യമിടുന്നത്.
കെ എ എസിലെ 18 മാസത്തെ പരിശീലനത്തിന്റെ ആദ്യ വർഷം പ്രീ-സർവീസ് പരിശീലനമാണ്, തുടർന്നുള്ള ആറ് മാസത്തെ പരിശീലനം സർവീസിൽ പ്രവേശിച്ചതിന് ശേഷം പ്രൊബേഷൻ പൂർത്തിയാക്കുന്നതിന് മുമ്പ് നടത്തണം.
സർക്കാർ സംവിധാനത്തിന്റെ രണ്ടാം നിരയിൽ പ്രൊഫഷണലുകളുടെ ഗണ്യമായ കുറവുമൂലം സർക്കാർ പദ്ധതികളുടെ ലക്ഷ്യസാക്ഷാത്കാരത്തിന് തടസ്സം നിൽക്കുന്നത് ഒഴിവാക്കാനുള്ള വഴിയാണ് കെഎഎസിലൂടെ സർക്കാർ തേടുന്നത്.
കേരള പബ്ലിക് സർവീസ് കമ്മീഷൻ നടത്തുന്ന ഏറ്റവും ഉയർന്ന തലത്തിലുള്ള പരീക്ഷയാണ് കേരള അഡ്മിനിസ്ട്രേറ്റീവ് സർവീസ് പരീക്ഷ.
താഴെ വിവരിച്ചിരിക്കുന്ന 3 സ്ട്രീമുകളിൽ ഏതെങ്കിലുമൊരു വഴിയിലൂടെയാണ് തിരഞ്ഞെടുക്കുന്നത്: സ്ട്രീം-1: നേരിട്ടുള്ള റിക്രൂട്ട്മെന്റ് സ്ട്രീം-2: അംഗീകൃത പ്രൊബേഷണർമാരിൽ നിന്നോ കേരള സർക്കാരിന്റെ വിവിധ വകുപ്പുകളിൽ വിജയകരമായി പ്രൊബേഷൻ പൂർത്തിയാക്കിയ  അംഗങ്ങളിൽ നിന്നോ നേരിട്ടുള്ള റിക്രൂട്ട്മെന്റ്.
സ്ട്രീം-3: 2018-ൽ പ്രസിദ്ധീകരിച്ച കേരള അഡ്‌മിനിസ്‌ട്രേറ്റീവ് സർവീസ് സ്‌പെഷ്യൽ റൂളിലെ ഷെഡ്യൂൾ 1-ൽ പരാമർശിച്ചിരിക്കുന്ന സർക്കാർ വകുപ്പുകളിൽ ആദ്യ ഗസറ്റഡ് തസ്‌തികയോ അതിനു മുകളിലോ ഉള്ള അല്ലെങ്കിൽ ഷെഡ്യൂൾ 1-ൽ പറഞ്ഞിരിക്കുന്ന പൊതുവിഭാഗങ്ങളിൽ തത്തുല്യ തസ്തികയിലുള്ള സർക്കാർ ജീവനക്കാരിൽ നിന്നുള്ള നേരിട്ടുള്ള റിക്രൂട്ട്‌മെന്റ്.
കേരള അഡ്മിനിസ്‌ട്രേറ്റീവ് സർവീസ് ഓഫീസർമാരുടെ അടിസ്ഥാന ശമ്പളമായ 81,800 രൂപയ്‌ക്കെതിരെ ഇന്ത്യൻ അഡ്മിനിസ്‌ട്രേറ്റീവ് സർവീസ് (ഐഎഎസ്) ഉദ്യോഗസ്ഥർ പ്രതിഷേധിച്ചു.
മന്ത്രിസഭാ തീരുമാനം പുനഃപരിശോധിക്കണമെന്നാവശ്യപ്പെട്ട് കേരള ഐഎഎസ് ഓഫീസേഴ്‌സ് അസോസിയേഷനും ഐപിഎസ് , ഐഎഫ്എസ് അസോസിയേഷനുകളുടെ കേരള ഘടകവും മുഖ്യമന്ത്രിക്ക് കത്ത് നൽകി.
കെഎഎസ് ഉദ്യോഗസ്ഥരുടെ ഉയർന്ന ശമ്പളം ജില്ലാ ഭരണകൂടത്തിൽ പ്രശ്നങ്ങൾ സൃഷ്ടിക്കുമെന്ന് അവർ കത്തിൽ ചൂണ്ടിക്കാട്ടി.
സ്ഥലംമാറ്റത്തിലൂടെയുള്ള നിയമനങ്ങളിൽ സംവരണം ഏർപ്പെടുത്താനുള്ള സർക്കാർ നീക്കത്തിനെതിരെയും പ്രതിഷേധമുയർന്നിട്ടുണ്ട്.
കേരള അഡ്‌മിനിസ്‌ട്രേറ്റീവ് സർവീസിലെ തസ്തികമാറ്റത്തിലൂടെയുള്ള നിയമനങ്ങളിൽ സംവരണം ഏർപ്പെടുത്താനുള്ള സർക്കാർ നീക്കത്തെ ചോദ്യം ചെയ്ത് സമസ്ത നായർ സമാജവും ഏതാനും ഉദ്യോഗസ്ഥരും സമർപ്പിച്ച ഹർജികൾ 2020-ൽ കേരള ഹൈക്കോടതി ഡിവിഷൻ ബെഞ്ച് തള്ളി.
കേരള തുളു അക്കാദമി ഇംഗ്ലീഷ് വിലാസം https://ml.wikipedia.org/wiki/Kerala_Tulu_Academy
കേരള തുളു അക്കാദമി കേരള സർക്കാരിന്റെ കീഴിലുള്ള ഒരു സ്ഥാപനമാണ്.
തുളു ഭാഷ, തുളു ലിപി, തുളു സാഹിത്യം, തുളു സംസ്കാരം എന്നിവ പ്രോത്സാഹിപ്പിക്കുന്നതിനും പരിരക്ഷിക്കുന്നതിനും അക്കാദമി സഹായിക്കുന്നു .
കേരളത്തിലെ കാസർകോട് ജില്ലയിൽ ഹൊസങ്കടിയിലാണു് താത്ക്കാലികമായി അക്കാദമി സ്ഥാപിച്ചിരിക്കുന്നത്.
2007-ൽ അക്കാദമി സ്ഥാപിച്ചു.
അന്നത്തെ മുഖ്യമന്ത്രി വി. എസ്. അച്യുതാനന്ദൻ അക്കാദമി ഉദ്ഘാടനം ചെയ്തു.
കാസർകോട് ജില്ലയിലെ ഹൊസങ്കടിക്കു സമീപം ദുർഗിപ്പള്ള എന്ന സ്ഥലത്തു് ആസ്ഥാന മന്ദിരം സ്ഥാപിക്കാൻ അക്കാദമി ഉദ്ദേശിക്കുന്നു.
പി.എസ്. പുണിഞ്ചിത്തായ ആണ് അക്കാഡമിയുടെ ഇപ്പോഴത്തെ പ്രസിഡന്റ്.
ബാലകൃഷ്ണ ഷെട്ടിഗർ സെക്രട്ടറി .
കേരള നീം ജി
കേരള ഓട്ടോമൊബൈൽസ് ലിമിറ്റഡ് നിർമ്മിക്കുന്ന ഇ– ഓട്ടോയുടെ പേരാണ‌് കേരള നീം ജി .
ഡ്രൈവർക്കും മൂന്ന‌് യാത്രക്കാർക്കും സഞ്ചരിക്കാവുന്ന കേരള നീം ജി കാഴ‌്ചയിൽ സാധാരണ ഓട്ടോപോലെയാണ‌്.
എന്നാൽ, ഒരു കിലോമീറ്റർ പിന്നിടാൻ സാധാരണ ഓട്ടോയിൽ രണ്ട‌് രൂപ ചെലവാകുമ്പോൾ ഇ–- ഓട്ടോയിൽ വെറും 50 പൈസമാത്രമേ ചെലവ് വരുന്നുള്ളു.
സംരക്ഷണ ചെലവാകട്ടെ സാധാരണ ഓട്ടോയുടെ മൂന്നിലൊന്ന‌ും.
കേരളാ നീം ജി എന്ന ഇലക്ട്രിക് ഓട്ടോറിക്ഷ വാണിജ്യാടിസ്ഥാനത്തിൽ നിർമ്മിക്കാൻ സംസ്ഥാന പൊതുമേഖലാ സ്ഥാപനമായ കേരളാ ഓട്ടോമൊബൈൽസ് ലിമിറ്റഡിനാണ് (കെഎഎൽ) കേന്ദ്രാത്തിന്റെ അനുമതി ലഭിച്ചിരിക്കുന്നത്.
ഇന്ത്യയിൽ ആദ്യമായാണ് ഒരു പൊതുമേഖലാസ്ഥാപനം, കേന്ദ്ര മോട്ടോർ വാഹന നിയമപ്രകാരം ഇ–ഓട്ടോ നിർമ്മാണത്തിനുള്ള യോഗ്യത സ്വന്തമാക്കുന്നത്.
കേന്ദ്ര ഘനവ്യവസായ മന്ത്രാലയത്തിനു കീഴിലുള്ള പുനെയിലെ ദി ഓട്ടോമോട്ടീവ് റിസർച്ച് അസോസിയേഷൻ ഓഫ് ഇന്ത്യ (എആർഎഐ)യിൽ ആണ് അംഗീകാരത്തിനുള്ള പരിശോധനകൾ നടന്നത്.
ജർമൻ സാങ്കേതികവിദ്യയിൽ തദ്ദേശീയമായി നിർമിച്ച ബാറ്ററിയും രണ്ട് കെ.വി മോട്ടോറുമാണ് ഓട്ടോയുടെ പ്രധാന ഭാഗം.
മൂന്നു മണിക്കൂർ 55 മിനിറ്റ് കൊണ്ട് ബാറ്ററി പൂർണമായും ചാർജ് ചെയ്യാം.
ഒരു തവണ ചാർജ് ചെയ്താൽ 100 കിലോ മീറ്റർ വരെ സഞ്ചരിക്കാം.
കെഎഎല്ലിൻറെ നെയ്യാറ്റിൻകരയിലെ പ്ലാൻറിൽ നിന്നും 15000 ഇ ഓട്ടോകൾ ഒരു വർഷത്തിനുള്ളിൽ നിരത്തിലിറക്കാനാണ് പദ്ധതി.
ശബ്ദമലിനീകരവണവും കാർബൺ മലിനീകരണവും കുറവായിരിക്കുമെന്നതാണ് ഈ ഓട്ടോയുടെ ഒരു പ്രത്യേകത.
കുലുക്കവും തീരെ കുറവായിരിക്കും.
അറ്റകുറ്റപ്പണിയും കുറവായിരിക്കുമെന്നാണ് കമ്പനി പറയുന്നത്.
2020 ഓടെ ഈ ഓട്ടോറിക്ഷ വിപണിയിൽ അവതരിപ്പിക്കും.
ചാർജ്ജിങ്
മൂന്ന‌് മണിക്കൂർ 55 മിനിറ്റ‌ുകൊണ്ട‌് ബാറ്ററി പൂർണമായും ചാർജ‌് ചെയ്യാം.
ഒരു തവണ മുഴുവൻ ചാർജ‌് ചെയ‌്താൽ 100 കിലോമീറ്റർ സഞ്ചരിക്കും.
സാധാരണ ത്രീ പിൻ പ്ലഗ് ഉപയോഗിച്ചും ബാറ്ററി റീച്ചാർജ് ചെയ്യാം.
ചാർജ‌് ചെയ്യുന്നതിന‌് ഗാർഹിക വൈദ്യുതി നിരക്ക‌ുമാത്രമേ ചാർജിങ് യൂണിറ്റുകളിൽ നിന്നും ഈടാക്കൂകയുള്ളു.
ഏകദേശം 2.70 ലക്ഷം രൂപയാണ‌് ഇ– ഓട്ടോയുടെ വില.
കേരള ഭുവൻ പോർട്ടൽ ഇംഗ്ലീഷ് വിലാസം https://ml.wikipedia.org/wiki/Kerala_Bhuvan_Portal
കേരളത്തിന്റെ വികസനത്തിന് ഉപഗ്രഹ സാങ്കേതികവിദ്യ ഉപയോഗപ്പെടുത്തുന്നതിന്റെ ഭാഗമായി, ഐ.എസ്.ആർ.ഒ.യുടെ സഹായത്തോടെ പ്രത്യേകം
തയ്യാറാക്കിയ ആപ്ളിക്കേഷനാണ് കേരള ഭുവൻ പോർട്ടൽ .
കുടിവെള്ള പദ്ധതി, ദുരന്തനിവാരണം, വികേന്ദ്രീകൃതാസൂത്രണം, നഗര–ഗ്രാമ വികസനം, കൃഷിവികസനം തുടങ്ങിയവയ്ക്കെല്ലാം കേരളഭുവൻ സഹായകമാകും.
70 ശതമാനത്തിലേറെ തദ്ദേശസ്ഥാപനങ്ങളുടെ ജിയോ മാപ്പിങും കഡസ്ട്രൽ മാപ്പിങും പൂർത്തിയാക്കിയിട്ടുണ്ട്.
ഭൂജല ലഭ്യത, വനം, കാർഷികമേഖല,  തണ്ണീർതടങ്ങൾ, ജലാശയങ്ങൾ, തരിശുഭൂമി, റെയിൽ–റെയിൽ ഗതാഗത ശൃംഖല  തുടങ്ങി എല്ലാ വിവരങ്ങളും ഇതിൽപെടും.
ലക്ഷ്യം ഉപഗ്രഹചിത്രങ്ങളും മറ്റു വിവരങ്ങളും ഉപയോഗിച്ച് സംസ്ഥാനത്തിന്റെ സമ്പൂർണ വിവരശേഖരണം നടത്തി വഴി വികസന പ്രവർത്തനങ്ങൾക്കായി ഉപയോഗപ്പെടുത്തുക.
അഞ്ചു മുതൽ പത്തു മീറ്റർ വരെയുള്ള സൂക്ഷ്മതല വിവരങ്ങൾ ശേഖരിക്കുക.
കേരള റിമോട്ട് സെൻസിംഗ് ആൻഡ് എവിറോൺമെന്റ് സെന്റർ
ഐ. എസ്. ആർ.ഒയുമായി ചേർന്ന് ചീഫ് സെക്രട്ടറി അദ്ധ്യക്ഷനായി കേരള റിമോട്ട് സെൻസിംഗ് ആൻഡ് എൻവിറോൺമെന്റ് സെന്റർ എന്ന സ്ഥാപനം രൂപീകരിച്ചാണ് സംസ്ഥാനത്തെ 128 ഓളം സർക്കാർ വകുപ്പുകളേയും സ്ഥാപനങ്ങളേയും ബഹിരാകാശ സാങ്കേതിക വിദ്യയുടെ സഹായത്തോടെ ഭരണ നവീകരണവും വികസനവും സാധ്യമാക്കാനുള്ള ശ്രമം നടത്തുന്നത് അവലംബം ↑ http://www.prd.kerala.gov.in/news/a2015.php?tnd=15 dat=08/11/2016 tnn=293239 count=10 Line=Directorate,%20Thiruvananthapuram%5Bപ്രവർത്തിക്കാത്ത+കണ്ണി%5D ↑ http://www.deshabhimani.com/news/kerala/news-kerala-09-11-2016/601828%5Bപ്രവർത്തിക്കാത്ത+കണ്ണി%5D ↑ http://news.keralakaumudi.com/beta/news.php?
NewsId=TlRWTTAzODA3MTY= xP=RExZ xDT=MjAxNi0xMS0wNyAyMzozNDowMA== xD=MQ== cID=Mw==
കേരള വനിതകളുടെ സ്വകാര്യതയും അന്തസും സംരക്ഷണ ബിൽ 2013
വനിതകൾക്കു നേരെയുള്ള ഗാർഹിക-സാമൂഹിക അക്രമങ്ങൾക്കും പീഡനങ്ങൾക്കും പീഡനശ്രമങ്ങൾക്കും എതിരെ ഫലപ്രദ നടപടി ഉറപ്പുവരുത്താനും അവരുടെ സ്വകാര്യതയും അന്തസ്സും സംരക്ഷിക്കാനുമായി കേരള നിയമ സഭ പാസാക്കാനുദ്ദേശിക്കുന്ന ബില്ലാണ് കേരള വനിതകളുടെ സ്വകാര്യതയും അന്തസും സംരക്ഷണ ബിൽ 2013.
കരട് ബില്ലിന് മന്ത്രിസഭാ യോഗം അംഗീകാരം നൽകിയെങ്കിലും പാസാക്കാനായില്ല.
പ്രധാന വ്യവസ്ഥകൾ പീഡനത്തിന് ഏഴുവർഷംവരെ തടവും പിഴയും പീഡനത്താൽ മരിച്ചാൽ ജീവപര്യന്തം തടവും പിഴയും ബില്ലിൽ വ്യവസ്ഥചെയ്യുന്നു.
വനിത ആത്മഹത്യ ചെയ്യുകയും അതിനു തൊട്ടുമുമ്പ് അവർ പീഡിപ്പിക്കപ്പെടുകയും ചെയ്യുന്ന പക്ഷം പീഡിപ്പിച്ചയാൾ ആത്മഹത്യയ്ക്ക് പ്രേരണ നൽകിയതായി കണക്കാക്കും.
പീഡനവിവരം ശ്രദ്ധയിൽപ്പെട്ടിട്ടും അറിയിക്കാത്തവർക്ക് മൂന്നുമാസംവരെ തടവോ 5000 രൂപ പിഴയോ അല്ലെങ്കിൽ രണ്ടും കൂടിയോ ശിക്ഷ ലഭിക്കും.
വാഹനത്തിനുള്ളിൽ പീഡനം നടന്നിട്ടുണ്ടെങ്കിൽ വാഹനത്തിന്റെ ചുമതലയുള്ള ആൾക്കും ഇത് ബാധകമാണ്.
വിദ്യാർഥിനികളുടെ സ്വകാര്യതയിൽ കടന്നുകയറ്റം നടത്താൻ ഉപയോഗിച്ചേക്കാവുന്ന ഏതൊരു ഉപകരണത്തിന്റെയും ഉപയോഗം സ്ഥാപനമേധാവിക്ക് നിയന്ത്രിക്കാം.
അത് ലംഘിച്ചാൽ 2000 രൂപവരെ പിഴശിക്ഷ നൽകും.
ക്യാമറ, കംപ്യൂട്ടർ, മൊബൈൽഫോൺ അല്ലെങ്കിൽ മറ്റേതെങ്കിലും ഇലക്ട്രോണിക് ഉപകരണങ്ങളിൽ ഒരു വനിതയുടെ സഭ്യമല്ലാത്ത ഏതെങ്കിലും രീതിയിലുള്ള ഫോട്ടോഗ്രഫുകളുടെ ക്ലിപ്പിങ്ങുകളോ, ചിത്രങ്ങളോ ശബ്ദരേഖയോ അല്ലെങ്കിൽ വീഡിയൊകളോ അവരെ പീഡിപ്പിക്കുന്നതിനായി ഉപയോഗിച്ചതോ അല്ലെങ്കിൽ ഉപയോഗിക്കാനുള്ള ഉദ്ദേശ്യത്തോടെയോ ഒരാൾ കൈവശം വച്ചതായി കണ്ടെത്തിയാൽ അയാൾക്ക് മൂന്നുവർഷം വരെ തടവ് ശിക്ഷയോ അല്ലെങ്കിൽ 25,000 രൂപ പിഴയോ രണ്ടുംകൂടിയോ നൽകാം.
ഇരയാക്കപ്പെട്ടവരുടെ ഫോട്ടൊഗ്രഫുകളോ, പേരുകളോ തിരിച്ചറിയൽ വിവരങ്ങളോ പത്രമാധ്യമങ്ങൾ പ്രസിദ്ധപ്പെടുത്താൻ പാടില്ല.
സ്ത്രീയുടെ ഫോട്ടോയോ പേരോ തിരിച്ചറിയൽ വിവരങ്ങളോ മാധ്യമങ്ങൾ പ്രസിദ്ധപ്പെടുത്തരുത്.
ഇതു ലംഘിച്ചാൽ ആറുമാസംവരെ തടവോ 10,000 രൂപവരെ പിഴയോ ലഭിക്കും.
*അന്വേഷണം നടത്തുന്ന പൊലീസ് ഉദ്യോഗസ്ഥൻ ഒരു തരത്തിലുള്ള വെളിപ്പെടുത്തലും നടത്തരുത്.
വനിതയെ പൊലീസ് സ്റ്റേഷനിലേക്ക് വിളിപ്പിക്കരുത്.
അവരുടെ ഇഷ്ടാനുസരണമുള്ള സ്ഥലത്തല്ലാതെ അന്വേഷണ ഉദ്യോഗസ്ഥന്റെ മുന്നിൽ ഹാജരാകാൻ നിർബന്ധിക്കാനും പാടില്ല.
അന്വേഷണവും വിചാരണയും സ്വകാര്യമായി നടത്തണം.
പൊലീസ് സ്​റ്റേഷനിൽ പരാതി ബോധിപ്പിക്കുമ്പോൾ അവരുടെ പരാതി വനിതാ ഓഫീസറെക്കൊണ്ട് എഴുതി എടുപ്പിക്കണം.
ഫോൺ വഴിയോ അല്ലെങ്കിൽ ഷോർട്ട് മെസേജ് സർവീസ് വഴിയോ ഇ-മെയിൽ വഴിയോ അവരുടെ വാസസ്ഥലത്തെ വിലാസമോ ഔദ്യോഗിക വിലാസമോ നൽകാം.
വനിതാ സംരക്ഷണ ബിൽ 2013 ഫെബ്രുവരി 14 ന്  ആഭ്യന്തരമന്ത്രി തിരുവഞ്ചൂർ രാധാകൃഷ്ണൻ നിയമസഭയിൽ അവതരിപ്പിച്ചു.
ബില്ലിലെ പല വ്യവസ്ഥകളും രാഷ്ട്രപതി അംഗീകാരം നൽകിയ വനിത സുരക്ഷ ഓർഡിനൻസിനോട് വിഭിന്നമായതിനാൽ ഇക്കാര്യങ്ങൾ വിശദമായി പരിഗണിക്കണമെന്നു പ്രതിപക്ഷ ഉപ നേതാവ് കോടിയേരി ബാലകൃഷ്ണൻ ആവശ്യപ്പെട്ടു.
ഇതിന്റെ അടിസ്ഥാനത്തിൽ തെളിവെടുപ്പ് അധികാരത്തോടെ, ബിൽ സബ്‌ജക്​ട് കമ്മിറ്റിക്ക് വിട്ടു.
കൂടുതൽ ചർച്ചകൾക്കും തെളിവെടുപ്പിനും ശേഷം ബിൽ  നിയമമാക്കാൻ തീരുമാനിച്ചു .
അവലംബം ↑ ↑ http://www.deshabhimani.com/newscontent.php?id=257805%5Bപ്രവർത്തിക്കാത്ത+കണ്ണി%5D ↑ http://news.keralakaumudi.com/news.php?nid=b92291b1decee2fa00169a09a299d5ee ↑ http://news.keralakaumudi.com/news.php?nid=159510e110c1ad7f9fb9b148775f127f പുറം കണ്ണികൾ കർശന നിയമം, നിയമസഭാ സമ്മേളനത്തിൽ പാസാക്കും സംരക്ഷണ ബിൽ അവതരിപ്പിക്കാൻ മന്ത്രിസഭയുടെ അനുമതി
കേരള വെറ്ററിനറി ആന്റ് അനിമൽ സയൻസ് സർവകലാശാല ഇംഗ്ലീഷ് വിലാസം https://ml.wikipedia.org/wiki/Kerala_Veterinary_and_Animal_Sciences_University
കേരളത്തിലെ വയനാട് ജില്ലയിലെ പൂക്കോട് സ്ഥിതി ചെയ്യുന്ന സർവ്വകലാശാലയാണ് കേരള വെറ്ററിനറി ആന്റ് അനിമൽ സയൻസ് സർവകലാശാല .
കേരള സർക്കാറിന് കീഴിൽ 2010-ലാണ് ഈ സർവകലാശാല ആരംഭിച്ചത്.
2013 ൽ ലോകത്തെ മികച്ച യൂണിവേഴ്സിറ്റികളുടെ ശൃംഖലയായ വേൾഡ് വൈഡ് യൂണിവേഴ്സിറ്റി നെറ്റ് വർക്കിൻറെ കീഴിൽ ഈ സർവ്വകലാലയെയും ഉൾപ്പെടുത്തി.
സർവ്വകാശാലക്ക് കീഴിലുള്ള തിരുവിഴാംകുന്നിലെ സ്ഥാപനത്തിനാണ് അന്താരാഷ്ട്ര ഗവേഷണ സ്ഥാപന പദവി ലഭിച്ചത്.
സർവകലാശലക്ക് കീഴിലെ സ്ഥാപനങ്ങൾ കേരള വെറ്ററിനറി കോളേജ് മണ്ണുത്തി കോളേജ് ഓഫ് വെറ്ററിനറി ആൻറ് അനിമൽ സയൻസ്, പൂക്കോട് ക്ലിനിക്കൽ വെറ്ററിനറി കോപ്ലക്സ്, കോളേജ് ഓഫ് വെറ്ററിനറി ആൻറ് അനിമൽ സയൻസ്, പൂക്കോട്.
കോളേജ് ഓഫ് ഡയറി സയൻസ് ആൻറ് ടെക്നോളജി, മണ്ണുത്തി .
ഇൻസ്ട്രക്ഷണൽ ഫാംസ് പൂക്കോട് കന്നുകാലി ഗവേഷണകേന്ദ്രം, തിരുവിഴാംകുന്ന് , പാലക്കാട് .
ബേസ് ഫാം കോലാഹലമേട്, ഇടുക്കി വന്യജീവി പഠനകേന്ദ്രം, പൂക്കോട് University Poultry and Duck Farm, Mannuthy.
Pig Breeding Farm, Mannuthy.
Goat and Sheep Farm, Mannuthy.
Regional Cattle Infertility Research Centre, Kozhikode .
University Livestock Farm and Fodder Research and Development Scheme, Mannuthy.
All India Co-ordinated Research Project on Poultry, Mannuthy.
Centre for Advanced Studies in Poultry Science, Mannuthy.
Centre for Advanced Studies in Animal Breeding and Genetics, Mannuthy.
Meat Plant, Mannuthy.
Dairy Plant, Mannuthy.
Veterinary Hospital, Kokkalai , Thrissur .
Veterinary Hospital, Mannuthy.
Cattle Breeding Farm, Thumburmuzhy.
ഔദ്വേഗിക വെബ്സൈറ്റ് Kerala Veterinary and Animal Sciences University എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Home page of KVASU അവലംബം
കേരള സംഗീത നാടക അക്കാദമി പുരസ്‌കാരം 2021
കേരള സംഗീത  നാടക അക്കാദമി 2021ലെ ഫെലോഷിപ്‌, അവാർഡ്, ഗുരുപൂജ പുരസ്കാരങ്ങൾ 2022 മാർച്ച് 12 ന് പ്രഖ്യാപിച്ചു.
കരിവെള്ളൂർ മുരളി (നാടകം), വി ഹർഷകുമാർ (കഥാപ്രസംഗം), മാവേലിക്കര പി. സുബ്രഹ്മണ്യം (സംഗീതം) എന്നിവർ ഫെലോഷിപ്പിന്‌ അർഹരായി.
17പേർക്ക്‌ അവാർഡും  23പേർക്ക്‌ ഗുരുപൂജ പുരസ്കാരവും ലഭിച്ചു.
കേരള സംഗീത നാടക അക്കാദമി പുരസ്‌കാരം പേര് ഇനം 1 കെ.പി.എ.സി. മംഗളൻ നാടകം (അഭിനയം) 2 മണിയപ്പൻ ആറന്മുള നാടകം (രചന, സംവിധാനം) 3 ബാബു പള്ളാശേരി നാടകം (രചന, സംവിധാനം,അഭിനയം) 4 എ.എൻ. മുരുകൻ നാടകം (അഭിനയം) 5 രാജ്‍മോഹൻ നീലേശ്വരം നാടകം (രചന, സംവിധാനം) 6 സുധി നിരീക്ഷ നാടകം (നടി, സംവിധാനം) 7 ആർഎൽവി രാമകൃഷ്ണൻ മോഹിനിയാട്ടം 8 കലാമണ്ഡലം സത്യവ്രതൻ കേരളനടനം 9 ഗീത പത്മകുമാർ കുച്ചിപ്പുടി 10 പി.സി. ചന്ദ്രബോസ് ഉപകരണ സംഗീതം 11 പെരിങ്ങോട് സുബ്രഹ്മണ്യൻ ഇടയ്ക്ക 12 പഴുവിൽ രഘുമാരാർ മേളം 13 വഞ്ചിയൂർ പ്രവീൺകുമാർ കഥാപ്രസംഗം 14 കൊല്ലം വി. സജികുമാർ വായ്പാട്ട് 15 താമരക്കുടി രാജശേഖരൻ മുഖർശംഖ് 16 എൻ.പി. പ്രഭാകരൻ സംഗീതം 17 മഞ്ജു മേനോൻ ലളിതഗാനം ഗുരുപൂജ പുരസ്‌കാരം പേര് ഇനം 1 കലാനിലയം ഭാസ്‌കരൻ നായർ നാടകം 2 സി.വി.ദേവ് നാടകം 3 മഹാശയൻ നാടകം 4 ജോർജ്ജ് കണക്കശേരി നാടകം 5 ചന്ദ്രശേഖരൻ തിക്കോടി നാടകം 6 കബീർ ദാസ് നാടകം 7 നമശിവായൻ നാടകം 8 സൗദാമിനി നാടകം 9 കുമ്പളം വക്കച്ചൻ നാടകം 10 അലിയാർ പുന്നപ്ര നാടകം 11 മുഹമ്മദ് പേരാമ്പ്ര നാടകം 12 ആലപ്പി രമണൻ കഥാപ്രസംഗം 13 സുകു ഇടമറ്റം (വി.എ. സുകുമാരൻ നായർ) ചമയം 14 ഗിരിജ  ബാലകൃഷ്ണൻ സോപാന സംഗീതം 15 മണിയൻപറമ്പിൽ മണിനായർ (മണി ചേർപ്പ്) ഇലത്താളം 16 ജോയ് സാക്സ് ക്ലാരനറ്റ്, സാക്സഫോൺ 17 പപ്പൻ നെല്ലിക്കോട് നാടകം 18 മാർഗി വിജയകുമാർ കഥകളി 19 പഴുവിൽ ഗോപിനാഥ് ഓട്ടൻതുള്ളൽ 20 പത്മനാഭൻ കോഴിക്കോട് (പപ്പൻ) ഉപകരണസംഗീതം 21 പങ്കജാക്ഷൻ കൊല്ലം വായ്പാട്ട് 22 ടി.കെ.ഡി. മുഴപ്പിലങ്ങാട് നാടകം 23 കലാമണ്ഡലം സുകുമാരൻ കഥകളി അവലംബം ↑ ↑ https://archive.org/details/ksna-award-2021-press-release_202207
കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ബാലസാഹിത്യ ഇൻസ്റ്റിറ്റ്യൂട്ട് ലോഗോ
കുട്ടികൾക്കായി പുസ്തകങ്ങളും ആനുകാലികങ്ങളും പ്രസിദ്ധീകരിക്കുന്നതിനു വേണ്ടി കേരള സർക്കാരിന്റെ സാംസ്കാരിക വകുപ്പിന് കീഴിൽ 1981-ൽ തുടങ്ങിയ  ഒരു സ്ഥാപനമാണ് കേരള സംസ്ഥാന ബാലസാഹിത്യ ഇൻസ്റിറ്റ്യൂട്ട് .
മലയാള ഭാഷയിലാണ് കുട്ടികൾക്കായുള്ള ആനുകാലികങ്ങളും പുസ്തകങ്ങളും പ്രസിദ്ധീകരിക്കുന്നത്.
സംസ്ഥാനത്തെ സാംസ്കാരിക വകുപ്പ് മന്ത്രി ചെയർമാനായ സ്ഥാപനത്തിന്റെ ഇപ്പോഴത്തെ ഡയറക്ടർ പള്ളിയറ ശ്രീധരൻ ആണ്.
പ്രൊഫ. എബ്രഹാം ജോസഫ് , ജോർജ്ജ് ഓണക്കൂർ , ഡോ. കുര്യാസ് കുമ്പളക്കുഴി , സി.ജി. ശാന്തകുമാർ‌ , പാലാ കെ.എം. മാത്യു , റൂബിൻ ഡിക്രൂസ് , പ്രൊഫ. തുമ്പമൺ തോമസ് (ഡയറക്ടർ ഇൻ ചാർജ്ജ്), ഡോ. നെടുമുടി ഹരികുമാർ , എം സന്തോഷ് കുമാർ (ഡയറക്ടർ ഇൻ ചാർജ്ജ്), ഡോ. പോൾ മണലിൽ എന്നിവരായിരുന്നു മുൻ ഡയറക്ടർമാർ.
മലയാളത്തിലെ ശ്രദ്ധേയമായ ബാലമാസിക തളിര് പ്രസിദ്ധീകരിക്കുന്നതും ഇൻസ്റ്റിറ്റ്യൂട്ട് ആണ്.
മലയാളത്തിലെ ബാലസാഹിത്യ രചനയെ പ്രോത്സാഹിപ്പിക്കുന്നതിനായി ബാലസാഹിത്യ പുരസ്കാരങ്ങളും എഴുത്തുകാർക്കും ചിത്രകാർക്കുമുള്ള പരിശീലന പരിപാടികളും നടത്തുന്നു.
സാംസ്കാരിക വകുപ്പിനുവേണ്ടി എല്ലാവർഷവും തിരുവനന്തപുരം പുസ്തകമേള നടത്തുന്നതും കുട്ടികളിൽ വായന പ്രോത്സാഹിപ്പിക്കുന്നതിനായി തളിര് വായനാമത്സരം നടത്തുന്നതുമാണു് ഇൻസ്റ്റിറ്റ്യൂട്ടിന്റെ മറ്റു ചുമതലകൾ.
പ്രവർത്തനങ്ങൾ കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് - തളിര്, സെയിൽസ് വിഭാഗങ്ങൾ
പുസ്തകപ്രസാധനമാണ് മുഖ്യലക്ഷ്യമെങ്കിലും ബാലസാഹിത്യ പ്രചാരണം, കുട്ടികളിലെ വായനാശീലം പ്രോത്സാഹിപ്പിക്കുന്നതിനുള്ള മത്സരങ്ങൾ തുടങ്ങിയവയും ഇൻസ്റ്റിറ്റ്യൂട്ട് ചെയ്ത് വരുന്നു.
കുട്ടികൾക്കുള്ള മാസികയായ തളിര് ബാലസാഹിത്യ ഇൻസ്റ്റിറ്റ്യൂട്ടിന്റെ പ്രസിദ്ധീകരണമാണ്.
വിജ്ഞാനകോശങ്ങൾ ‍, നിഘണ്ടുക്കൾ ‍, ശാസ്ത്രപുസ്തകങ്ങൾ ‍, പൊതുവിവരങ്ങൾ നൽകുന്ന പുസ്തകങ്ങൾ, പാഠ്യവിഷയങ്ങൾക്ക് അനുബന്ധമായി ഉപരി വായനയ്ക്കുള്ള ലഘുഗ്രന്ഥങ്ങൾ ‍, തർജമകൾ ജീവചരിത്രങ്ങൾ മുതലായ മേഖലകളിൽ പുസ്തകങ്ങൾ പ്രസിദ്ധീകരിക്കുന്നുണ്ട്.
ഇതുവരെയായി 600 ഓളം പുസ്തകങ്ങൾ പുറത്തിറക്കിയിട്ടുണ്ട്.
തിരുവനന്തപുരം പുസ്തകമേള
ബാലസാഹിത്യ ഇൻസ്റ്റിറ്റ്യൂട്ടിന്റെ പ്രവർത്തനങ്ങളിൽ ഒന്നാണ് തിരുവനന്തപുരം പുസ്തകമേളയുടെ സംഘാടനം.
തിരുവനന്തപുരം കനകക്കുന്ന് കൊട്ടാരവളപ്പിലാണ് മേള സംഘടിപ്പിക്കാറുള്ളത്.
2011 ലെ പുസ്തകമേള മാത്രം സംസ്കൃതകോളേജ് കാമ്പസിലാണ് നടത്തിയത്.
വിദേശത്തുനിന്നടക്കം നൂറിലേറെ പ്രസാധകർ മേളയിൽ പങ്കെടുക്കാറുണ്ട്.
കോടിക്കണക്കിന് രൂപയുടെ പുസ്തകങ്ങൾ എല്ലാ വർഷവും വിപണനം ചെയ്യപ്പെടുന്നു.
അതതു വർഷങ്ങളിൽ ആദ്യപതിപ്പായി പ്രസിദ്ധീകരിക്കുന്ന മികച്ച 10 പുസ്തകങ്ങൾക്ക് തിരുവനന്തപുരം പുസ്തകമേള പുരസ്കാരം നല്കിവരുന്നു.
10,000 രൂപയും ഫലകവുമാണ് പുരസ്കാരം.
വിവിധ സാംസ്കാരികപരിപാടികളും ക്യാമ്പുകളും മേളയോടനുബന്ധിച്ച് സംഘടിപ്പിക്കാറുണ്ട്.
ഇതുവരെ ഏഴ് പുസ്തകമേളകൾ ഇത്തരത്തിൽ സംഘടിപ്പിച്ചിട്ടുണ്ട്.
ഭരണവും കാര്യനിർവ്വഹണവും കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് - ഓഫീസ് സമുച്ചയം
കുട്ടികൾക്കുള്ള പുസ്തകങ്ങൾ പ്രസിദ്ധീകരിക്കുക എന്ന ലക്ഷ്യം മുൻനിർത്തി ഒരു സംസ്ഥാനസർക്കാരിന്റെ കീഴിൽ പ്രവർത്തിക്കുന്ന ഭാരതത്തിലെ ഏക സ്ഥാപനമാണു് ഈ ഇൻസ്റ്റിറ്റ്യൂട്ട്.
സാംസ്കാരിക വകുപ്പ് മന്ത്രി ചെയർമാനായുള്ള ഒരു ഭരണസമിതിയാണ് ഇൻസ്റിറ്റ്യൂട്ട് പ്രവർത്തനങ്ങൾ നിയന്ത്രിക്കുന്നത്.
സമിതിയുടെ ഉപാദ്ധ്യക്ഷൻ സാംസ്കാരികവകുപ്പ് സെക്രട്ടറിയാണു്.
മെംബർ സെക്രട്ടറിയ്ക്കു തന്നെയാണു് സാധാരണ ഡയറക്റ്ററുടെ ചുമതല.
ഇതുകൂടാതെ ധനകാര്യം,  പൊതുവിദ്യാഭ്യാസം, കോളേജ് വിദ്യാഭ്യാസം എന്നീ വകുപ്പുകളുടെ മേധാവികളും കാര്യനിർവ്വാഹകസമിതിയിലെ അംഗങ്ങളാണു്.
സ്ഥാപനത്തിൽ ഏകദേശം മുപ്പതോളം ഉദ്യോഗസ്ഥരും ജോലിക്കാരും ഉണ്ടു്.
4 മുതൽ 6 വരെ, 6 മുതൽ 9 വരെ, 9 മുതൽ 12 വരെ, 12 മുതൽ 14വരെ, 14നു മുകളിൽ എന്നിങ്ങനെ അഞ്ചു വിവിധ പ്രായതലങ്ങളിലുള്ള കുട്ടികൾക്കു് അനായാസം വായിക്കാനും ആസ്വദിക്കാനും ഉതകുന്ന പുസ്തകങ്ങൾ, അതതു വിഭാഗങ്ങളിലായി ഇൻസ്റ്റിറ്റ്യൂട്ട് പ്രസിദ്ധീകരിച്ചുവരുന്നു.
ചിത്രപുസ്തകങ്ങൾ, കഥകൾ, കവിതകൾ നാടകങ്ങൾ, വിജ്ഞാനകോശങ്ങൾ, നിഘണ്ടുക്കൾ, ശാസ്ത്ര പുസ്തകങ്ങൾ, പൊതുവിവരങ്ങൾ നല്കുന്ന പുസ്തകങ്ങൾ, തർജമകൾ, ജീവചരിത്രങ്ങൾ മുതലായവ ഇതിൽ ഉൾപ്പെടുന്നു.
ഇതുവരെ എഴുന്നൂറോളം പുസ്തകങ്ങൾ ഇൻസ്റ്റിറ്റ്യൂട്ട് പ്രസിദ്ധീകരിച്ചിട്ടുണ്ട്.
കെട്ടിലും മട്ടിലും മികച്ചു നിൽക്കുന്ന ഇൻസ്റ്റിറ്റ്യൂട്ട് പ്രസിദ്ധീകരണങ്ങൾക്കു് താരതമ്യേന കുറഞ്ഞ വിലയും കൂടിയ ഗുണനിലവാരവുമുണ്ടെന്നു് ഇൻസ്റ്റിറ്റ്യൂട്ട് അവകാശപ്പെടുന്നു.
ഇന്ത്യയിലെ തന്നെ ഏതു പ്രസാധകരോടും കിടപിടിക്കുന്ന ഈ പുസ്തകങ്ങൾ വളരെ മിതമായ വിലയിൽ കൂടുതൽ കോപ്പികൾ അച്ചടിക്കുന്നതുമൂലം കേരളത്തിലെ ബാലസാഹിത്യരംഗത്തിന് ഗുണനിലവാരത്തിലും വിലയിലും മാതൃകയും നിയന്ത്രണവുമായി നിലനില്ക്കുന്നുവെന്നും ഇൻസ്റ്റിറ്റ്യൂട്ട് ഇത്തരം പുസ്തകങ്ങൾ പ്രസിദ്ധീകരിക്കാൻ ആരംഭിച്ചതോടെ മറ്റു പ്രസാധകരും ഈ നിലവാരത്തിലേക്കുയരാൻ നിർബന്ധിതരായെന്നും ഈ സ്ഥാപനം അവകാശപ്പെടുന്നുണ്ടു്.
തളിര് മാസിക തളിര് മാസികയുടെ പുറംചട്ട
ഇൻസ്റ്റിറ്റ്യൂട്ട് കുട്ടികൾക്കായി പ്രസിദ്ധീകരിക്കുന്ന ബാലമാസികയാണ് തളിര്.
1995 മുതൽ മാസിക കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ഏറ്റെടുത്തു പ്രസിദ്ധീകരിച്ചു വരുന്നു.
മലയാളത്തിന്റെ പ്രമുഖ കവി സുഗതകുമാരി ആയിരുന്നു മാസികയുടെ സ്ഥാപക എഡിറ്റർ.
മരണംവരെ അദ്ദേഹം മാസികയുടെ ചീഫ് എഡിറ്റർ ആയി തുടർന്നു.
ഇപ്പോൾ കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ഡയറക്ടർ പള്ളിയറ ശ്രീധരൻ എഡിറ്റർ ആയി പ്രവർത്തിച്ചുവരുന്നു.
കഥ, നോവൽ, കവിത, നാടകം വൈജ്ഞാനിക ശാസ്ത്രം, പുനരാഖ്യാനം - വിവർത്തനം , ചിത്രീകരണം തുടങ്ങിയ മേഖലകളിലായി ബാലസാഹിത്യ അവാർഡുകൾ നൽകിവരുന്നുണ്ട്..
10,000 രൂപയും പ്രശസ്തി പത്രവും മെമൻറോയും ചേർന്നതാണ് ഈ അവാർഡ്.
ഇത് കൂടാതെ മലയാള ബാലസാഹിത്യശാഖയ്ക്ക് സമഗ്ര സംഭാവന നൽകുന്ന മികച്ച ബാലസാഹിത്യകാരർക്ക് സമഗ്രസംഭാവനയ്ക്കുള്ള അവാർഡ് നൽകുന്നു.
സി.ജി. ശാന്തകുമാറിന്റെ പേരിൽ അറിയപ്പെടുന്ന സമഗ്രസംഭാവന അവാർഡ് കവി കുഞ്ഞുണ്ണി മാഷിനാണ് ആദ്യമായി  ലഭിച്ചത്.
സുമംഗല , പ്രൊഫ. എസ് ശിവദാസ് , പള്ളിയറ ശ്രീധരൻ , കെ. തായാട്ട് , സുഗതകുമാരി , സിപ്പി പള്ളിപ്പുറം , കെ. വി. രാമനാഥൻ , ഡോ. കെ ശ്രീകുമാർ , ശൂരനാട് രവി , ടി. കെ. ഡി. മുഴപ്പിലങ്ങാട് , പി. പി. കെ. പൊതുവാൾ , മലയത്ത് അപ്പുണ്ണി , പയ്യന്നൂർ കുഞ്ഞിരാമൻ എന്നിവർക്കും ഈ പുരസ്കാരം ലഭിച്ചിട്ടുണ്ട്.
50,000 രൂപയും പ്രശസ്തിപത്രവും മെമൻറോയും ചേർന്നതാണ് പുരസ്കാരം.
മികച്ച ബാലസാഹിത്യകൃതിക്കുള്ള പാലാ കെ എം മാത്യു ബാലസാഹിത്യ പുരസ്കാരം 2014മുതൽ നൽകിവന്നിരുന്നു.
ഒന്നിടവിട്ട വർഷങ്ങളിലാണ് പുരസ്കാരം നൽകുന്നത്.